Document ID: 31994R0755

ΚΑΝΟΝΙΣΜΟΣ (ΕΚ) αριθ. 755/94 ΤΗΣ ΕΠΙΤΡΟΠΗΣ της 5ης Απριλίου 1994 για την τροποποίηση του κανονισμού (ΕΚ) αριθ. 374/94 περί λεπτομερών κανόνων για την εφαρμογή στους τομείς του κρέατος πουλερικών και αυγών, του καθεστώτος που προβλέπεται στις προσωρινές συμφωνίες μεταξύ της Κοινότητας, αφενός, και της Βουλγαρίας και Ρουμανίας αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3641/93 του Συμβουλίου της 20ής Δεκεμβρίου 1993 σχετικά με ορισμένες λεπτομέρειες εφαρμογής προσωρινής συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου (1), και ιδίως το άρθρο 1-
τον κανονισμό (ΕΚ) αριθ. 3642/93 του Συμβουλίου της 20ής Δεκεμβρίου 1993 σχετικά με ορισμένες λεπτομέρειες εφαρμογής προσωρινής συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ρουμανίας, αφετέρου (2), και ιδίως το άρθρο 1,
Εκτιμώντας:
ότι ο κανονισμός (ΕΚ) αριθ. 314/94 του Συμβουλίου της 7ης Φεβρουαρίου 1994 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών για ορισμένα γεωργικά και βιομηχανικά προϊόντα καταγωγής Ρουμανίας και Βουλγαρίας (3) άνοιξε δασμολογικές ποσοστώσεις με μειωμένους δασμούς για ορισμένα προϊόντα σε κονσέρβες με βάση το κρέας πουλερικών-
ότι ο κανονισμός (ΕΚ) αριθ. 374/94 της Επιτροπής της 18ης Φεβρουαρίου 1994 περί λεπτομερών κανόνων για την εφαρμογή στους τομείς του κρέατος πουλερικών και αυγών, του καθεστώτος που προβλέπεται στις προσωρινές συμφωνίες μεταξύ της Κοινότητας, αφενός, και της Βουλγαρίας και Ρουμανίας, αφετέρου (4), άνοιξε επίσης δασμολογικές ποσοστώσεις για τα ίδια προϊόντα- ότι πρέπει συνεπώς να αφαιρεθούν τα προϊόντα αυτά από τον κανονισμό (ΕΚ) αριθ. 374/94-
ότι, για να διευκολυνθεί η διαχείριση των ολοκλήρων αυγών προελεύσεως Βουλγαρίας, πρέπει να διευκρινισθεί ότι οι ποσότητες εκφράζονται σε ισοδύναμο ξηρών αυγών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 374/94 τροποποιείται ως εξής:
1. Στο άρθρο 1 πρώτο εδάφιο, καθώς και στο άρθρο 3 στοιχείο β), οι αναφορές στους αριθμούς των ομάδων 41 και 44 διαγράφονται.
2. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 18 Φεβρουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Απριλίου 1994.

Labels: 3
17
18